Publication: Magyar Közlöny
Issue: MK-2001-148 (Year: 2001, Number: 148)
Era: 1990-2004
Section: a 106/2001. (XII. 19.) FVM rendelethez
Paragraph Index: 637

a 106/2001. (XII. 19.) FVM rendelethez Az I. osztályú nyers juhtej minőségi követelményei Érzékszervi tulajdonságok: — Külső jelleg: csontfehér vagy sárgás-fehér színű, egynemű, látható elváltozásoktól mentes, a felfölözött zsírréteg eloszlatható. — Szag: jellegzetes, idegen szagtól mentes. — Íz: jellegzetes, édeskés, telt, idegen íztől mentes. Fizikai, kémiai tulajdonságok: — Tisztaság: idegen anyagtól, szennyeződéstől mentes. — A tejalkotó részek mennyisége: a természetes összetételnek megfelelő legyen. — Sűrűség 20 ˚C-on : legalább 1,034 gramm/köbcentiméter. — Savfok/vagy pH érték: 7,0—11,0 ˚SH/6,50—6,85 (A savfok a természetes összetételtől — döntően fehérjetartalmától — függően 11 ˚SH-nál nagyobb vagy 7,0 ˚SH-nál kisebb is lehet, amelyet istállópróbával kell ellenőrizni). — Fagyáspont: —0,540 ˚C vagy ennél alacsonyabb hőmérséklet. Higiéniai követelmények: — Mikrobaszám: (Cfu/köbcentiméter): ≤1 500 000 (Ha a nyers juhtejből hőkezelés nélkül állítanak elő tejalapú terméket, a mikrobaszám nem haladhatja meg az 500 000 Cfu/köbcentiméter értéket.) — Gátlóanyag: nem mutatható ki. — Staphilococcus aureus szám: n = 5, c = 2, m = 500, M = 2000 (A vizsgálatot azokból a nyers tejtételekből kell elvégezni, amelyekből hőkezelés nélkül gyártanak tejalapú terméket.) Ahol: n = a mintát alkotó elemi minták száma m = mikrobaszám küszöbérték (Az eredmény akkor megfelelő, ha a mikrobaszám egyetlen mintában sem több, mint „m”) M = a mikrobaszám maximális értéke (Az eredmény akkor megfelelő, ha a mintaegységben a mikrobaszám „M” vagy több.) c = azon mintaegységek száma, amelyekben a mikrobaszám „m” és „M” között lehet (Akkor elfogadható, ha a többi mintaegység mikrobaszáma ≤„m”-mel.) A földművelésügyi és vidékfejlesztési miniszter 107/2001. (XII. 19.) FVM rendelete a kecsketej minőségi termelésének intervenciós támogatásáról

Source: https://magyarkozlony.hu/hivatalos-lapok/73356529193d82db7230c04e92d980e50a4fb315/dokumentumok/6e58ed0e024d2d4e168964501865fcdf2a9f2231/letoltes